Viduskrievijas augstiene
Viduskrievijas augstiene (krievu: Среднерусская возвышенность) ir vidēji liela augstiene Krievijas Eiropas daļas rietumos. Tā atrodas Austrumeiropas līdzenuma teritorijā, no Okas upes ziemeļos līdz Krievijas—Ukrainas robežai dienvidos. Austrumos to norobežo Dona. Augstienes garums ziemeļu — dienvidu virzienā ir apmēram 1000 km, bet rietumu austrumu virzienā — ap 500 km. Vidējais virsas augstums ir ap 200—250 m, maksimālais — 293 m. Augstienes teritorijā savu tecējumu sāk dažas lielas upes — Oka, Desna, Dona un tās pieteka Severskijdoņeca. Augstiene ir ūdensšķirtne starp Kaspijas, Melnās un Azovas jūras baseiniem.